3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัท คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด และบริษัท
ทรีนีตี้ อินฟอร์เมชั่น จำกัด โดยลักษณะการดำเนินธุรกิจของกลุ่มบริษัท
คณะกรรมการของบริษัทจะเป็นผู้กำหนดนโยบายเพื่อให้บริษัทย่อยทั้งสามนำไปปฏิบัติ
โดยผ่านคณะกรรมการของบริษัทย่อยทั้ง 3 บริษัท

ข) บริษัทหลักทรัพย์ ทรีนีตี้ จำกัด

1) ธุรกิจหลักทรัพย์

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

1.1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ให้บริการด้านนายหน้าซื้อขายหลักทรัพย์โดยมีส่วนแบ่งตลาดมูลค่าการซื้อขายหลักทรัพย์ในปี 2544
และปี 2545 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+------------------------------+--------------------+-----------------+
| มูลค่าการซื้อขายหลักทรัพย์          | ปี 2544 *           | ปี 2545          |
+------------------------------+--------------------+-----------------+
| ตลาดหลักทรัพย์ฯ (ล้านบาท)        | 1,172,088          | 2,061,642       |
+------------------------------+--------------------+-----------------+
| บริษัท (ล้านบาท)                | 51,702.65          | 106,640.88      |
+------------------------------+--------------------+-----------------+
| ส่วนแบ่งตลาดของบริษัท (%)        | 2.21               | 2.59            |
+------------------------------+--------------------+-----------------+

  ที่มา : ตลาดหลักทรัพย์แห่งประเทศไทย

  หมายเหตุ : * ปี 2544 ข้อมูลตั้งแต่เดือนมีนาคม - ธันวาคม

นับตั้งแต่บริษัทฯได้เป็นสมาชิกตลาดหลักทรัพย์แห่งประเทศไทย
ในการให้บริการด้านนายหน้าซื้อขายหลักทรัพย์เมื่อเดือนมีนาคม 2545
บริษัทฯยังไม่ได้รับคำสั่งซื้อขายหลักทรัพย์จากตัวแทนนายหน้าซื้อขายหลักทรัพย์ (Sub-Broker) ใด

ตารางแสดงรายละเอียดของลูกค้าแยกตามประเภทของลูกค้า

+-------------------+-----------+-----------+-----------+------------+
|                   | ปี 2544    |           | ปี 2545    |            |
+===================+===========+===========+===========+============+
| ประเภทลูกค้า        | มูลค่าซื้อขา  | สัดส่วน     | มูลค่าซื้อขาย | สัดส่วน      |
|                   | ย(ล้านบาท) |           |           |            |
|                   |           | (%)       | (ล้านบาท)  | (%)        |
+-------------------+-----------+-----------+-----------+------------+
| รายย่อย            | 51,354.47 | 99.32     | 1         | 99.67      |
|                   |           |           | 06,290.97 |            |
| (ชาวไทย +         |           |           |           |            |
| ต่างประเทศ)        |           |           |           |            |
+-------------------+-----------+-----------+-----------+------------+
| ก                 | -         | -         | 249.00    | 0.23       |
| องทุนสถาบันในประเทศ |           |           |           |            |
+-------------------+-----------+-----------+-----------+------------+
| สถาบันต่างประเทศ    | -         | -         |           |            |
+-------------------+-----------+-----------+-----------+------------+
| อื่นๆ               | 348.18    | 0.68      | 100.91    | 0.10       |
+-------------------+-----------+-----------+-----------+------------+
| รวม               | 51,702.65 | 100.00    | 1         | 100.00     |
|                   |           |           | 06,640.88 |            |
+-------------------+-----------+-----------+-----------+------------+

หมายเหตุ : อื่น ๆ หมายถึง บัญชีซื้อขายของบริษัทหลักทรัพย์ ทรีนีตี้ จำกัด

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทฯมีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท (อายุย้อนหลังไม่เกิน 6 เดือน)
งบการเงินย้อนหลัง 2 ปี หรือ Bank Statement

แบบฟอร์มของบริษัทในการเปิดบัญชีประกอบด้วย

1. ใบคำขอเปิดบัญชีซื้อ-ขายหลักทรัพย์

  2. สัญญาแต่งตั้งตัวแทนนายหน้าซื้อขายหลักทรัพย์

  3. บัตรตัวอย่างลายมือชื่อ

เมื่อเจ้าหน้าที่ได้ตรวจสอบความถูกต้องครบถ้วนของเอกสารแล้ว
พิจารณาเห็นสมควรอนุมัติให้มีวงเงินซื้อขายหลักทรัพย์กับบริษัทได้
ก็จะเสนอความเห็นพร้อมกับวงเงินต่อผู้บังคับบัญชาและผู้มีอำนาจอนุมัติตามลำดับชั้น
เพื่อพิจารณาอนุมัติ (โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นโยบายการควบคุมและติดตามการซื้อขายหลักทรัพย์ของลูกค้า

บริษัทหลักทรัพย์ ทรีนีตี้ จำกัด มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบงานซื้อขายหลักทรัพย์
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การจัดระบบงานให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น

นอกจากนั้น บริษัท ทรีนีตี้ อินฟอร์เมชั่น จำกัด
ซึ่งให้บริการงานตรวจสอบและดูแลการปฏิบัติงานภายในแก่บริษัทหลักทรัพย์
จะเป็นผู้ตรวจสอบการซื้อขายของลูกค้า และการปฏิบัติงานของเจ้าหน้าที่
และแจ้งผลการตรวจสอบโดยตรงถึงกรรมการอำนวยการ คณะกรรมการบริษัท
และคณะกรรมการตรวจสอบ

นโยบายการให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

ในปัจจุบันบริษัทหลักทรัพย์ ทรีนีตี้ จำกัด
ไม่มีการให้บริการกู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)
บริษัทฯอยู่ระหว่างกำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง
โดยคาดว่าจะให้บริการเงินกู้ยืมเพื่อซื้อขายหลักทรัพย์ในต้นปี 2546

  1.2) การค้าหลักทรัพย์

บริษัทฯมีนโยบายการลงทุนและค้าหลักทรัพย์ที่มีสภาพคล่องสูง
โดยบริษัทฯจะทำการศึกษาและคัดเลือกตราสารหนี้ระยะสั้นที่มีพื้นฐานและผลการดำเนินงานที่ดี
และได้รับผลตอบแทนที่ดีตามสภาพของตลาด
โดยลักษณะการลงทุนและค้าในหลักทรัพย์จะขึ้นกับสภาวะตลาด
หากบริษัทเห็นว่าตราสารให้ผลตอบแทนที่ดี บริษัทจะลงทุนจนครบอายุตราสาร
แต่หากสามารถทำกำไรได้บริษัทก็จะขายเพื่อทำกำไร
การลงทุนและการค้าหลักทรัพย์สามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

  4. หลักทรัพย์ประเภทอื่นนอกเหนือจากข้างต้น

สำหรับนโยบายการการค้าและการลงทุนที่ผ่านมาและในปัจจุบัน
บริษัทฯจะเน้นการค้าและการลงทุนในหลักทรัพย์ที่เป็นตราสารหนี้ระยะสั้นซึ่งเป็นตราสารที่มีสภาพคล่องและมีผลตอบแทนที่เหมาะสม
โดย ณ วันที่ 31 ธันวาคม 2545 บริษัทฯ มีเงินลงทุนในตราสารหนี้รวม 659.69 ล้านบาท
คิดเป็นร้อยละ 99 ของเงินลงทุนรวมของบริษัทฯ ที่เหลือเป็นเงินลงทุนในหุ้นทุนจำนวน 5.3
ล้านบาท

  1.3) การเป็นที่ปรึกษาการลงทุน

บริษัทฯให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า
ปัจจุบันบริษัทฯยังไม่มีการคิดค่าธรรมเนียมในการให้คำปรึกษาการลงทุนแต่อย่างใด

  1.4) การจัดจำหน่ายหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
ผลงานที่สำคัญด้านการเป็นผู้จัดจำหน่ายและรับประกันการจัดจำหน่ายหลักทรัพย์ระหว่างปี 2544 -
2545 สรุปได้ดังนี้

  -------------------------------------------------------------------------
  ปี        ลำดับที่   ประเภท              ชื่อบริษัท/ชื่อย่อหลักทรัพย์
  -------- ------- ------------------- ------------------------------------
  2544     1.      หุ้นสามัญเพิ่มทุน         บมจ.บรุ๊คเคอร์ กรุ๊ป / Brook

           2.      หุ้นสามัญเพิ่มทุน         บมจ.หลักทรัพย์ ยูไนเต็ด / US

           3.      หุ้นสามัญเพิ่มทุน         บมจ.โฮม โปรดักส์ เซ็นเตอร์ / HMPRO

           4.      หุ้นสามัญเพิ่มทุน         บมจ.อินเทอร์เน็ตประเทศไทย / INET

           5.      หุ้นสามัญเพิ่มทุน         บมจ.ปตท./ PTT

           6.      หุ้นกู้                 บมจ.แลนด์ แอนด์ เฮาส์ / LH

           7.      หุ้นสามัญเพิ่มทุน         บมจ.นวลิสซิ่ง / NVL

  2545     8.      หุ้นสามัญเพิ่มทุน         บมจ.ชูโอ เซ็นโก (ประเทศไทย) / CHUO

           9       หุ้นสามัญเพิ่มทุน         บมจ.ไอทีวี / ITV

           10      หุ้นสามัญเพิ่มทุน         บมจ.บริการเชื้อเพลิงการบินกรุงเทพ / BAFS

           11      หุ้นสามัญเพิ่มทุน         บมจ.เอ็ม ลิ้งค์ เอเชีย คอร์ปอเรชั่น / MLINK

           12      หุ้นสามัญเพิ่มทุน         บมจ.ทราฟฟิกคอร์เนอร์โฮลดิ้ง / TRAF

           13.     หุ้นสามัญเพิ่มทุน         บมจ.ไทคอน อินดัสเทรียล คอนเน็คชั่น / TICON

           14      หุ้นสามัญเพิ่มทุน         บมจ.ซันไทยอุตสาหกรรมถุงมือยาง

           15      หุ้นสามัญเพิ่มทุน         บมจ.ไดโดมอน กรุ๊ป

           16      หุ้นสามัญเพิ่มทุน         บมจ.ยัวซ่าแบตเตอรี่ (ประเทศไทย)

           17      หุ้นสามัญเพิ่มทุน         บมจ.หลักทรัพย์ ซิกโก้

           18      หุ้นสามัญเพิ่มทุน         บมจ.ธนาคารไทยธนาคาร

           19      หุ้นกู้                 บมจ.เทเลคอมเอเซีย คอร์ปอเรชั่น

           20      หุ้นกู้                 บมจ.แอสเซท พลัส

           21      หุ้นสามัญเพิ่มทุน         บมจ.บัตรกรุงไทย

           22      หุ้นสามัญเพิ่มทุน         บมจ.แผ่นดินทอง พร็อพเพอร์ตี้ ดีเวลลอปเม้นท์

           23      หุ้นสามัญเพิ่มทุน         บมจ.แผ่นดินทอง พร็อพเพอร์ตี้ ดีเวลลอปเม้นท์

           24      หุ้นสามัญเพิ่มทุน         บมจ.เพาเวอร์ไลน์ เอ็นจิเนียริ่ง

           25      หุ้นสามัญเพิ่มทุน         บมจ.ลลิน พร็อพเพอร์ตี้

           26      หุ้นสามัญเพิ่มทุน         บมจ.ชาญอิสสระ ดีเวล็อปเมนท์

           27      หุ้นสามัญเพิ่มทุน         บมจ.ราชธานี ลีสซิ่ง

           28      หุ้นสามัญเพิ่มทุน         บมจ.สยามฟิวเจอร์ดีเวลอปเมนท์
  -------------------------------------------------------------------------

1.5 การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี ตั้งแต่วันที่ 8 สิงหาคม 2545

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ
โดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี นับตั้งแต่วันที่ 22 พฤษภาคม 2544
ทั้งนี้เมื่อครบกำหนดเวลาดังกล่าวแล้วบริษัทฯมีนโยบายที่จะยื่นขอความเห็นชอบต่อสำนักงานเพื่อดำเนินการด้านที่ปรึกษาทางการเงินต่อไป
บริษัทฯมีบุคลากรจำนวน 14 คน โดยมีคุณสมบัติเป็นผู้ควบคุมการปฏิบัติงานจำนวน 11 คน
บริษัทฯมีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย หรือ ตลาดหลักทรัพย์ใหม่
การเป็นที่ปรึกษาทางการเงินในการจัดเตรียมคำเสนอซื้อหลักทรัพย์และที่ปรึกษาผู้ถือหุ้นในการเข้าทำรายการต่างๆ
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทฯอีกในอนาคต

นอกจากนี้บริษัทฯยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลังเพื่อให้บริการในฐานะปรึกษาสาขาการเงินให้แก่หน่วยงานต่างๆ
ทั้งภาครัฐและเอกชน

ผลงานด้านที่ปรึกษาทางการเงินของบริษัท ทรีนีตี้ แอ๊ดไวซอรี่ 2001 จำกัด ในช่วงที่ผ่านมา
สรุปได้ดังนี้

+----------------------+-------------------+--------------------------+
| ชื่อโครงการ/งาน        | ชื่อลูกค้า            | งานที่ให้บริการ              |
+======================+===================+==========================+
| 1.                   | บริษัท ไทยโอเลฟินส์   | -                        |
| การนำเสนอ            | จำกัด              | ศึกษาวิเครา                |
| ทางเลือกในการระดมทุนแล |                   | ะห์ข้อมูลเพื่อจัดทำแบบจำลองทาง |
| ะจัดหาแหล่งเงินทุนเพิ่มเติม | (บริษัท             | การเงินประ                |
| การลดต้นทุนการกู้ยืม      | ในเครือของบมจ.ปตท. | เมินราคาทรัพย์สินและมูลค่าบริษัท |
| (Refinance)          | ดำเนินธุรกิจปิโตรเคมี) |                          |
| และขยายกิจการของบริษัท  |                   | - ศึกษาทางเลือกในการระดมทุน |
|                      |                   | เช่น                      |
|                      |                   | การระดมทุนจากพันธมิตรร่วมทุน  |
|                      |                   | จากประชาชนทั่วไป การกู้ยืมเงิน |
|                      |                   | การ Refinance เป็นต้น      |
|                      |                   |                          |
|                      |                   | - ศึกษาสัญญาทางการค้าต่าง ๆ  |
|                      |                   | ที่จะมีผลกระทบ              |
|                      |                   | ต่อการระดมทุนในแต่ละทางเลือก |
|                      |                   |                          |
|                      |                   | - จัดหาแหล่งเงินทุน ผู้ร่วมทุน   |
|                      |                   | และเงินกู้ยืมที่เหมาะสมกับบริษัท  |
|                      |                   | และดำเนินการเจรจา         |
|                      |                   | ต่อรองในเงื่อนไขต่างๆเพื่อให้บร |
|                      |                   | รลุวัตถุประสงค์ในการดำเนินการ |
+----------------------+-------------------+--------------------------+
| 2.                   | บริษัท ซันวู้ดอินดัสทรีส์  | -                        |
| การเสนอข             | จำกัด (มหาชน)      | ศึกษา                     |
| ายใบสำคัญแสดงสิทธิต่อผู้ถือ |                   | แนวทางและรูปแบบของหลักทรัพย์ |
| หุ้นเดิม                |                   | เพื่อเสนอขายต่อผู้ถือหุ้นเดิม     |
|                      |                   |                          |
|                      |                   | -                        |
|                      |                   | จัดเตรียมเอกส              |
|                      |                   | ารนำเสนอต่อหน่วยงานที่เกี่ยวข้อ |
|                      |                   | งเพื่อขออนุญาตเสนอขายและนำใ |
|                      |                   | บสำคัญแสดงสิทธิเข้าจดทะเบียนใ |
|                      |                   | นตลาดหลักทรัพย์แห่งประเทศไทย |
+----------------------+-------------------+--------------------------+
| 3.                   | บริษัท อะโรเมติกส์    | -                        |
| การปรับโครงสร้างส่วนทุน  | (ประเทศไทย) จำกัด  | ศึกษาวิเครา                |
|                      | (มหาชน)           | ะห์ข้อมูลเพื่อจัดทำแบบจำลองทาง |
|                      |                   | การเงินประ                |
|                      | (บริษัทในเครือของ    | เมินราคาทรัพย์สินและมูลค่าบริษัท |
|                      | บมจ.              |                          |
|                      | ปตท.              | -                        |
|                      | ดำเนินธุรกิจปิโตรเคมี) | นำเสนอ                   |
|                      |                   | และเจรจาตกลงในเงื่อนไขต่างๆ |
|                      |                   | กับผู้ถือหุ้นรายใหญ่ที่ให้การสนับ   |
|                      |                   | สนุนทางการเงินในรูปของวงเงิน |
|                      |                   | กู้ด้อยสิทธิเพื่อการแปลงหนี้เป็นทุน |
|                      |                   |                          |
|                      |                   | -   ดำเนินการต่าง ๆ        |
|                      |                   |     เพื่อให้หลักทรัพย         |
|                      |                   | ์เพิ่มทุนเป็นหลักทรัพย์จดทะเบียนใ |
|                      |                   | นตลาดหลักทรัพย์แห่งประเทศไทย |
+----------------------+-------------------+--------------------------+
| 4.                   | บริษัท เซมิคอนดัคเตอร์ | -                        |
| การเสนอข             | เวน               | ศึกษาแนวทางและรูปแบบของหลัก |
| ายใบสำคัญแสดงสิทธิต่อผู้ถือ | เจอร์อินเตอร์เนชั่นแนล | ทรัพย์เพื่อเสนอขายต่อผู้ถือหุ้นเดิม |
| หุ้นเดิม                | จำกัด (มหาชน)      |                          |
|                      |                   | -                        |
|                      |                   | จัดเตรียมเอกส              |
|                      |                   | ารนำเสนอต่อหน่วยงานที่เกี่ยวข้อ |
|                      |                   | งเพื่อขออนุญาตเสนอขายและนำใ |
|                      |                   | บสำคัญแสดงสิทธิเข้าจดทะเบียนใ |
|                      |                   | นตลาดหลักทรัพย์แห่งประเทศไทย |
+----------------------+-------------------+--------------------------+
| 5.                   | กอ                | -                        |
| การจ                 | งทุนเพื่อการฟื้นฟูและพัฒ | ศึกษาวิเคราะห์ข้อมูลเพ        |
| ัดทำกลยุทธ์การเสนอขายหล | นาระบบสถาบันการเงิน | ื่อจัดทำแบบจำลองทางการเงินปร |
| ักทรัพย์ของธนาคารกรุงไทย |                   | ะเมินราคาหลักทรัพย์ของธนาคาร |
| จำกัด(มหาชน)          |                   |                          |
|                      |                   | -                        |
|                      |                   | วิเคร                     |
|                      |                   | าะห์และนำเสนอแผนกลยุทธ์ในกา |
|                      |                   | รเสนอขายหลักทรัพย์ของธนาคาร |
|                      |                   | โดยพิจารณาจุดขายของธนาคาร  |
|                      |                   | การปรับปรุงโครงสร้างทางการ  |
|                      |                   | เงินและประสิทธิภาพของธนาคาร |
|                      |                   | รวมทั้งเสนอแนะปัจจัยต่างๆ     |
|                      |                   | ที่จ                       |
|                      |                   | ะทำให้การเสนอขายหลักทรัพย์/แ |
|                      |                   | ปรรูปธนาคารประสบความสำเร็จ |
+----------------------+-------------------+--------------------------+
| 6.                   | การเคหะแห่งชาติ     | -                        |
| การเป็นที่ปรึกษาให้กับกา   |                   | ศึกษาความเป็น              |
| รเคหะแห่งชาติในโครงการ |                   | ไปได้ในการทำโครงการแปลงสิน |
| แปลงสินทรัพย์เป็นหลักทรัพย์ |                   | ทรัพย์เป็นหลักทรัพย์จากลูกหนี้เช่า |
| (Securitization)     |                   | ซื้ออสังหาริมทรัพย์ของการเคหะฯ |
|                      |                   |                          |
|                      |                   | -                        |
|                      |                   | นำเสนอแผ                 |
|                      |                   | นการดำเนินการและต้นทุนทางกา |
|                      |                   | รเงินต่อคณะกรรมการการเคหะฯ |
|                      |                   |                          |
|                      |                   | - ดำเนินการต่าง ๆ          |
|                      |                   | ในการจัดตั้งโครงการ         |
|                      |                   | จัดเตรียมเอกสารเพื่อขออนุญาต  |
|                      |                   | ต่อหน่วยงานที่เกี่ยวข้องและเสนอ |
|                      |                   | ขายหุ้นกู้จากโครงการแปลงสินทร |
|                      |                   | ัพย์เป็นหลักทรัพย์ต่อปะชาชนทั่วไป |
+----------------------+-------------------+--------------------------+
| 7.การเสนอขายหุ้นสามัญ   | บริษัท ชาญอิสสระ     | ศึกษาแนวทาง               |
| เพิ่มทุนต่อประชาชนครั้งแรก | ดีเวล็อปเม้นท์ จำกัด   | การปรับโครงสร้างการถือหุ้นของ |
| (Initial Public      | (มหาชน)           | กลุ่มบริษัท โครงสร้างผู้ถือหุ้น    |
| Offering)            |                   | และโครงสร้างเงินทุน         |
|                      |                   |                          |
|                      |                   | -                        |
|                      |                   | จัดเตรียมเอ                |
|                      |                   | กสารนำเสนอต่อหน่วยงานที่เกี่ยว |
|                      |                   | ข้องเพื่อขออน               |
|                      |                   | ุญาตเสนอขายและนำหุ้นสามัญเข้า |
|                      |                   | จดทะเบียนใ                |
|                      |                   | นตลาดหลักทรัพย์แห่งประเทศไทย |
+----------------------+-------------------+--------------------------+

ง) บริษัท ทรีนีตี้ อินฟอร์เมชั่น จำกัด

บริษัท ทรีนีตี้ อินฟอร์เมชั่น จำกัด เป็นบริษัทที่จัดตั้งเพื่อให้บริการเกี่ยวกับด้านการเงินและบัญชี
ตรวจสอบ คอมพิวเตอร์ และทรัพยากรบุคคล รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด
โดยบริษัทฯได้มีการทำสัญญาระหว่างกันดังนี้

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัทหลักทรัพย์ ทรีนีตี้ จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัทหลักทรัพย์ ทรีนีตี้ จำกัด : ผู้รับบริการ                      |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับงานปฏิบัติการด้านหลักทรัพย์                 |
|              |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียมปี 2545 จำนวน 30.9 ล้านบาท                |
+--------------+-------------------------------------------------------+
| สัญญาให       | ขอบเขตการให้บริการ                                      |
| ้บริการเกี่ยวกับร |                                                       |
| ะบบคอมพิวเตอร์ | -   ให้บริการติดตั้งระบบซื้อขายหลักทรัพย์และวิเคราะห์ข้อมูล         |
| :            |     ทดสอบและดูแลระบบ                                   |
|              |                                                       |
|              | -   ให้บริการกำหนดมาตรฐานเครื่องคอมพิวเตอร์                 |
|              |     ระบบเทคโนโลยีและอุปกรณ์สื่อสารต่างๆ                     |
|              |                                                       |
|              | -   ให้บริการดูแล ตรวจซ่อม                                |
|              |                                                       |
|              |    บำรุงรักษาและแก้ไขปัญหาต่างๆที่อาจจะเกิดกับระบบซื้อขายหลักทรัพย์ |
|              |                                                       |
|              | -   จัดหาบุคลากรให้เพียงพอ                                |
|              |     และเหมาะสมและมีคุณสมบัติตามผู้ว่าจ้างต้องการ               |
|              |     เพื่อให้การดำเนินงานมีประสิทธิภาพ                        |
|              |                                                       |
|              | -   จัดให้มีเจ้าหน้าที่บริการลูกค้า (Customer Support)          |
|              |     เข้ารับผิดชอบงานที่รับจ้างอย่างสม่ำเสมอ                    |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียม รวมอยู่ในสัญญาจ้างบริการ                    |
+--------------+-------------------------------------------------------+

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2545 จำนวน 6.6 ล้านบาท                     |
+--------------+-------------------------------------------------------+

3.2 การตลาดและภาวะการแข่งขัน

3.2.1 ภาวะตลาดและการแข่งขันในธุรกิจหลักทรัพย์

มูลค่าซื้อขายหลักทรัพย์ในตลาดหลักทรัพย์ในปี 2545 มีมูลค่ารวม 2.06 ล้านล้านบาท เพิ่มขึ้นจากปี
2544 เท่ากับ 1.58 ล้านล้านบาท หรือเพิ่มขึ้นร้อยละ 30.38
มูลค่าการซื้อขายเฉลี่ยต่อวันเพิ่มขึ้นเป็น 8,415 ล้านบาทจาก 6,448 ล้านบาทในปี 2544
หรือเพิ่มขึ้นร้อยละ 30.51 และดัชนีตลาดหลักทรัพย์จาก 303.85 จุด เมื่อสิ้นปี 2544 มาปิดที่
356.48 จุด ณ สิ้นปี 2545 เปลี่ยนแปลงเพิ่มขึ้นร้อยละ 17.32

ดัชนีตลาดหลักทรัพย์เริ่มปรับตัวสูงขึ้นอย่างต่อเนื่องตั้งแต่ต้นปี 2545 โดยดัชนีปรับตัวสูงสุดในวันที่ 13
มิถุนายน 2545 ที่ระดับ 426.45 จุด จากระดับ 305.19 จุด ณ 2 มกราคม 2545
การปรับตัวเพิ่มขึ้นดังกล่าวมีสาเหตุสำคัญจากการขยายตัวเพิ่มขึ้นของภาวะเศรษฐกิจ
อัตราดอกเบี้ยอยู่ในระดับต่ำ สภาพคล่องทางการเงินอยู่ในระดับสูง
การเคลื่อนย้ายการลงทุนเข้าลงทุนในตลาดหลักทรัพย์ของนักลงทุนต่างประเทศ
การสนับสนุนจากภาครัฐบาลและหน่วยงานกำกับบริษัทจดทะเบียน
และการเพิ่มขึ้นของผลประกอบการของบริษัทจดทะเบียนในปี 2545 อย่างไรก็ตาม
ในช่วงครึ่งปีหลังของปี 2545 ดัชนีตลาดหลักทรัพย์เริ่มปรับตัวลดลง
โดยมีสาเหตุสำคัญจากความกังวลของการเกิดสงครามระหว่าง
สหรัฐอเมริกาและพันธมิตรของสหรัฐอเมริกา กับอิรัค
ปัจจัยดังกล่าวส่งผลให้ดัชนีปรับตัวลดลงโดยมีจุดต่ำสุดที่ 323.86 จุดเมื่อวันที่ 14 ตุลาคม 2545
ดัชนีตลาดสามารถเพิ่มขึ้นมาปิดที่ 356.48 จุด ณ สิ้นปี 2545
โดยมีสาเหตุหลักจากการปรับตัวสูงขึ้นของผลประกอบการของบริษัทจดทะเบียนในไตรมาส 3 ปี
2545 โดยบริษัทจดทะเบียนมีกำไรรวมกันประมาณ 147,935 ล้านบาท
เพิ่มขึ้นจากงวดเดียวกันประมาณร้อยละ 10 สำหรับอัตราผลตอบแทนจากเงินปันผลในปี 2545
เพิ่มขึ้นเป็นร้อยละ 2.72 สูงขึ้นจากปี 2544 ซึ่งเท่ากับ ร้อยละ 2.06
สำหรับภาวะธุรกิจหลักทรัพย์โดยรวม สำหรับปี 2543 - 2545 สามารถสรุปได้ดังนี้

  ------------------------------------------------------------------------
  ปี                                    2543        2544        2545
  ------------------------------------ ----------- ----------- -----------
  มูลค่าการซื้อขายหลักทรัพย์ (ล้านบาท)         925,202     1,579,767   2,061,642

  มูลค่าการซื้อขายเฉลี่ยต่อวัน(ล้านบาท)         3,739.66    6,448.03    8,414.86

  มูลค่าหลักทรัพย์รวมตามราคาตลาด(ล้านบาท)    1,279,223   1,607,737   1,990,035

  ดัชนีตลาดหลักทรัพย์ (จุด)                  269.19      303.85      356.48

  อัตราเงินปันผลตอบแทน(%)                 1.78        2.06        2.72

  อัตราส่วนราคาปิดต่อกำไรสุทธิต่อหุ้น (เท่า)     5.52        4.92        6.98

  จำนวนบริษัทจดทะเบียน (บริษัท)             381         385         398
  ------------------------------------------------------------------------

ที่มา : ตลาดหลักทรัพย์แห่งประเทศไทย

ปัจจุบัน บริษัทหลักทรัพย์ที่มีใบอนุญาตการเป็นนายหน้าซื้อขายหลักทรัพย์ มีจำนวนทั้งสิ้น 43 ราย
แบ่งเป็นบริษัทสมาชิกตลาดหลักทรัพย์แห่งประเทศไทย (Broker) 37 ราย
และบริษัทหลักทรัพย์ที่มิใช่สมาชิก (Sub-broker) 6 ราย ในจำนวนนี้มีบริษัทหลักทรัพย์ 16
รายให้บริการซื้อขายหลักทรัพย์ผ่านอินเทอร์เน็ต ทั้งนี้ บริษัทหลักทรัพย์ที่มีมูลค่าการซื้อขายสูงสุด 5
รายแรก มีส่วนแบ่งตลาดรวมกันถึงร้อยละ 41 ของตลาดรวม

การแข่งขันของธุรกิจหลักทรัพย์ในช่วงต้นปี
ทวีความรุนแรงมากขึ้นหลังจากนโยบายเปิดเสรีค่าธรรมเนียมนายหน้าซื้อขายหลักทรัพย์ตั้งแต่วันที่ 7
ตุลาคม 2543 จากเดิมอัตราคงที่ร้อยละ 0.50 ของมูลค่าการซื้อขาย
เป็นอัตราค่าธรรมเนียมที่สามารถต่อรองกันได้อย่างเสรีสำหรับลูกค้าทุกประเภท
ทำให้อัตราค่าธรรมเนียมนายหน้าซื้อขายในธุรกิจหลักทรัพย์ให้ลดลงอย่างมาก
และเกิดการแย่งตัวเจ้าหน้าที่การตลาดโดยเสนอค่าตอบแทนให้สูง
ในขณะที่การเพิ่มรายได้ค่าธรรมเนียมด้านอื่นๆ ยังทำได้อย่างจำกัด
ส่งผลให้บริษัทหลักทรัพย์ส่วนใหญ่ประสบผลการดำเนินงานที่ขาดทุน อย่างไรก็ตาม
ตลาดหลักทรัพย์ได้กำหนดให้มีการใช้ค่าธรรมเนียมนายหน้าใหม่ในอัตราขั้นต่ำร้อยละ 0.25
และกำหนดเพดานการจ่ายค่าตอบแทนให้กับเจ้าหน้าที่การตลาดที่ร้อยละ 25 ตั้งแต่วันที่ 14 มกราคม
2545 การกำหนดค่าธรรมเนียมและค่าตอบแทนดังกล่าว
ได้เปลี่ยนรูปแบบการแข่งขันจากการลดค่าธรรมเนียมนายหน้า เป็นการให้บริการด้านหลักทรัพย์
ได้แก่ การวิเคราะห์หลักทรัพย์ การให้บริการรูปแบบอื่น เช่น การซื้อขายผ่านอินเตอร์เน็ท เป็นต้น
นอกจากนี้ การกำหนดค่าธรรมเนียมดังกล่าว ส่งผลให้บริษัทหลักทรัพย์ส่วนใหญ่มีผลประกอบการดีขึ้น
แต่ผลจากการกำหนดค่าตอบแทนดังกล่าวไม่ได้ทำให้การแย่งตัวเจ้าหน้าที่การตลาดลดลงมากนัก
โดยในปี 2545 บริษัทหลักทรัพย์ ทรีนีตี้ จำกัด มีกำไรสุทธิ 60.10 ล้านบาท เปรียบเทียบกับปี
2544 ซึ่งมีขาดทุนสุทธิจำนวน 43.07 ล้านบาท หรือเพิ่มขึ้นร้อยละ 239.54

มูลค่าการซื้อขายหลักทรัพย์และส่วนแบ่งตลาดของบริษัทสมาชิกตลาดหลักทรัพย์

ในปี 2544 ถึง ปี 2545

  -------------------------------------------------------------------------------------------------------------------
  ปี 2544*                                                     ปี 2545                                  
                                                              **                                      
  ------- ------------ ---------------------- --------------- ------ --------- ---------------------- ---------------
  อันดับ    บริษัท         มูลค่าการซื้อขาย(ล้านบาท)   ส่วนแบ่งตลาด(%)   อันดับ   บริษัท      มูลค่าการซื้อขาย(ล้านบาท)   ส่วนแบ่งตลาด(%)

  1.      YUANTA       335,583                10.63           1.     KIMENG    519,048                12.72

  2.      AST          281,817                8.93            2.     ZMICO     323,651                7.93

  3.      Z-MICO       251,907                7.98            3.     AST       321,494                7.88

  4.      KIMENG       247,342                7.84            4.     KGI       310,093                7.60

  5.      JFT(JPM)     239,898                7.60            5.     CNS       202,501                4.96

  6.      KGI(s-ONE)   161,281                5.11            6.     UOBKHST   176,554                4.33

  7.      ASL          150,042                4.75            7.     TSC       160,772                3.94

  8.      CNS          146,511                4.64            8.     MLP       158,237                3.88

  9.      KKS          120,686                3.82            9.     DBSV      152,923                3.75

  10.     NATSEC       119,957                3.80            10.    PHILIP    145,942                3.58

  11.     MLP          114,766                3.64            11.    US        140,724                3.45

  12      SICSEC       106,015                3.36            12.    ASL       137,797                3.38

  13      PHILIP       103,793                3.29            13.    NATSEC    137,729                3.38

  14.     AYS          91634                  2.90            14.    JPM       129,748                3.18

  15.     TSC          90,361                 2.86            15.    UBSW      121,275                2.97

  16.     DBSV         90,249                 2.86            16.    KKS       112,187                2.75

  17.     US           68,238                 2.16            17.    SICCSEC   98,087                 2.40

  18.     TTS          63,701                 2.02            18.    SCBS      93,864                 2.30

  19.     IBST         58,925                 1.87            19.    BLS       85,765                 2.10

  20      SCBS         57,136                 1.81            20.    AYS       80,366                 1.97

  21      UOBKHST      57,133                 1.81            21.    BTSEC     74,647                 1.83

  22.     UBSW         56,595                 1.79            22.    INGT      74,160                 1.82

  23      BNPPP        54,951                 1.74            23.    TRINITY   59,198                 1.45

  24      SGACS        37,054                 1.17            24.    CSFB      48,879                 1.20

  25.     BFITSEC      25,018                 0.79            25.    BFITSEC   34,265                 0.84

  26.     IWICS        12,841                 0.41            26.    ASSET     30,427                 0.75

  27.     SAKURA (IVS) 12,082                 0.38            27.    IVS       27,917                 0.68

                                                              28.    SGACS     26,663                 0.65

                                                              29.    CLSA      26,596                 0.65

                                                              30.    BNPPP     23,201                 0.57

                                                              31.    HSBC-S    15,512                 0.38

                                                              32.    IBSEC     12,313                 0.30

                                                              33.    FINANSA   9,102                  0.22

                                                              34.    GLBLEX    4,677                  0.11

                                                              35.    SYRUS     3,833                  0.09

                                                              36.    FES       130                    0.00
  -------------------------------------------------------------------------------------------------------------------

ที่มา : ตลาดหลักทรัพย์แห่งประเทศไทย

หมายเหตุ : * ปี 2544 บริษัทยังไม่ได้เป็นบริษัทสมาชิกตลาดหลักทรัพย์แห่งประเทศไทย

** ปี 2545 มูลค่าการซื้อขายหลักทรัพย์ของบริษัทหลักทรัพย์ ทรีนีตี้ จำกัด
คำนวณตั้งแต่ที่บริษัทฯเป็นสมาชิกตลาดหลักทรัพย์แห่งประเทศไทย กล่าวคือเริ่มตั้งแต่วันที่ 11 มีนาคม
ถึงวันที่ 27 ธันวาคม 2545 ซึ่งหากคำนวณส่วนแบ่งตลาดของบริษัทฯตั้งแต่วันที่ 1 มกราคม 2545 –
วันที่ 27 ธันวาคม 2545 จะเท่ากับร้อยละ 2.59

สำหรับกลุ่มลูกค้าเป้าหมายของบริษัทหลักทรัพย์ ทรีนีตี้ จำกัด นั้น
เป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป
ปัจจุบันกลุ่มลูกค้าดังกล่าวเป็นฐานลูกค้าหลักของบริษัทฯโดยมีมูลค่าการซื้อขายคิดเป็นร้อยละ 99
ของมูลค่าการซื้อขายรวมของบริษัทฯ ทั้งนี้ในปี 2545
บริษัทฯมีมูลค่าการซื้อขายหลักทรัพย์ผ่านสาขาทั้ง 5 แห่งอยู่ระหว่างร้อยละ 30 – 60
ของมูลค่าการซื้อขายหลักทรัพย์รวมของบริษัทฯ และในช่วงที่ผ่านมาบริษัทฯ
ไม่มีการพึ่งพิงลูกค้ารายใดรายหนึ่งเกิน 10% ของรายได้รวม
โดยลูกค้าของบริษัทฯจะซื้อขายหลักทรัพย์ด้วยเงินสดทั้งหมด ในเดือนพฤศจิกายน 2545
บริษัทได้เริ่มให้บริการซื้อขายหลักทรัพย์ผ่านระบบอินเทอร์เน็ต เพื่อเป็นการขยายฐานลูกค้าให้เพิ่มขึ้น

แนวโน้มธุรกิจหลักทรัพย์ในปี 2546

จากการที่ตลาดหลักทรัพย์แห่งประเทศไทยได้ออกข้อบังคับให้บริษัทหลักทรัพย์เรียกเก็บค่าธรรมเนียมนายหน้าซื้อขายหลักทรัพย์ไม่ต่ำกว่าร้อยละ
0.25 ของมูลค่าการซื้อขายสำหรับลูกค้าทุกประเภท และไม่ต่ำกว่าร้อยละ 0.20
สำหรับการซื้อขายหลักทรัพย์ผ่านอินเทอร์เน็ต โดยเริ่มบังคับตั้งแต่วันที่ 14 มกราคม 2545 ถึงวันที่
13 มกราคม 2548
พร้อมกับให้บริษัทหลักทรัพย์ปรับปรุงการให้บริการด้านการวิเคราะห์หลักทรัพย์แก่ลูกค้า
ทำให้แนวโน้มการแข่งขันในปี 2546
เปลี่ยนจากนโยบายราคาไปสู่การแข่งขันด้านคุณภาพของการให้บริการ
โดยเฉพาะอย่างยิ่งด้านการวิเคราะห์หลักทรัพย์ และการให้คำปรึกษาการลงทุน

สำหรับแนวโน้มธุรกิจหลักทรัพย์ในปี 2546 ยังมีทิศทางที่ปรับตัวดีขึ้นเมื่อเปรียบเทียบกับปี 2545
เนื่องจากภาวะเศรษฐกิจในปี 2546 ที่คาดว่ายังคงขยายตัวเพิ่มขึ้น
อันเนื่องมาจากปัจจัยพื้นฐานของประเทศมีแนวโน้มขยายตัว โดยในปี 2546
สภาพัฒนาเศรษฐกิจและสังคมแห่งชาติ (สศช.)
ประเมินอัตราการเติบโตของผลิตภัณฑ์มวลรวมภายในประเทศอยู่ในระดับร้อยละ 3.5 ถึง 4.5
นอกจากนี้เสถียรภาพทางการเมืองของประเทศยังเป็นปัจจัยสนับสนุนการลงทุนในตลาดหลักทรัพย์
ประกอบกับแผนแม่บทในการพัฒนาตลาดทุนไทยได้ตั้งเป้าหมายจะเพิ่มสภาพคล่องให้มากขึ้น
แผนการแปรรูปรัฐวิสาหกิจขนาดใหญ่หลายแห่ง ซึ่งคาดว่าจะเพิ่มมูลค่าหลักทรัพย์ตามราคาตลาด
รวมถึงการไหลเข้าของเงินทุนจากต่างประเทศเพื่อลงทุนในตลาดหลักทรัพย์ ทั้งนี้
คาดว่ามาตรการดังกล่าวจะส่งผลให้รายได้จากธุรกิจวาณิชธกิจเพิ่มขึ้นด้วย
สำหรับด้านอุปสงค์จะเน้นกิจกรรมทางการตลาด ส่งเสริมความรู้เรื่องการลงทุน
โดยจะขยายฐานไปยังผู้ลงทุนกลุ่มใหม่ ได้แก่ กลุ่มสมาชิกกองทุนบำเหน็จบำนาญข้าราชการ
กลุ่มผู้เกษียณอายุ และใกล้เกษียณอายุ เป็นต้น อย่างไรก็ตาม
ความตึงเครียดที่จะเกิดจากภาวะสงครามระหว่างสหรัฐอเมริกา และอิรัค
ส่งผลให้ภาวะตลาดหลักทรัพย์ในปี 2546 มีความผันผวน
และกระทบความเชื่อมั่นในการลงทุนในระยะสั้น

แนวโน้มการแข่งขัน

การเพิ่มขึ้นของจำนวนบริษัทหลักทรัพย์ระหว่างปี 2545 และ 2546
ทำให้การแข่งขันทวีความรุนแรงทั้งด้านความพอเพียงของจำนวนบุคลากร และการได้มาซึ่งธุรกิจ
ดังนั้นผู้ประกอบการจึงต้องปรับตัวด้วยการมุ่งเน้นคุณภาพการให้บริการ ทั้งด้านการแนะนำการลงทุน
และการให้บริการบทวิเคราะห์หลักทรัพย์ที่มีคุณภาพ
ตลอดจนเน้นความพยายามในการขยายฐานกลุ่มลูกค้าซื้อขายหลักทรัพย์ให้กว้างขึ้น
และพัฒนาขีดความสามารถในธุรกิจที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

3.2.2 ภาวะการแข่งขันธุรกิจที่ปรึกษาทางการเงิน

การฟื้นตัวของภาวะการซื้อขายหลักทรัพย์ นับตั้งแต่ปี 2544
ส่งผลให้ธุรกิจด้านที่ปรึกษาทางการเงินกลับมาฟื้นตัวอีกครั้ง โดยในปี 2545
มีบริษัทจดทะเบียนเข้าใหม่ในตลาดหลักทรัพย์แห่งประเทศไทย (Stock Exchange of Thailand
: SET) จำนวน 18 บริษัท และบริษัทจดทะเบียนในตลาดหลักทรัพย์ใหม่ (Market for
Alternative Investment : MAI) จำนวน 6 บริษัท คิดเป็นมูลค่ารวมตามราคาตลาด
รวมทั้งสิ้น 13,906 ล้านบาท
นอกจากนี้มีบริษัทจดทะเบียนเดิมระดมทุนเพิ่มในรูปของการเสนอขายหุ้นให้แก่ผู้ถือหุ้นเดิม (Right
Issue) และเสนอขายบุคคลเฉพาะเจาะจง (Private Placement : PP) รวมทั้งสิ้นประมาณ
20,820.22 ล้านบาท

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินในจำนวนที่มากขึ้น
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ซึ่ง ณ วันที่ 26 กุมภาพันธ์ 2546
มีจำนวน 58 ราย ทำให้เกิดภาวะการแข่งขันที่สูง โดยมีปัจจัยของคุณภาพของทีมงาน
ประสบการณ์และความเชี่ยวชาญในธุรกรรมต่างๆ เครือข่ายความสัมพันธ์
ความคิดริเริ่มในการนำเสนอรูปแบบตราสารทางการเงินใหม่ๆ เป็นปัจจัยที่สำคัญในการแข่งขัน

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันในด้านการให้บริการข้อมูลที่ถูกต้อง
ครบถ้วน รวดเร็ว และฉับไว เพื่อให้ลูกค้าของบริษัทได้รับข้อมูลเพื่อใช้ประกอบการตัดสินใจลงทุน
บริษัทฯมีบุคลากรด้านการตลาดที่มีความเชี่ยวชาญและมีคุณภาพ
บริษัทฯมีสาขาสำนักงานด้านค้าหลักทรัพย์ในเขตภูมิภาค 5 สาขา ครอบคลุมใน 4 จังหวัด
เพื่อให้บริการและอำนวยความสะดวกให้กับลูกค้าของบริษัทได้อย่างทั่วถึง
นอกจากนั้นบริษัทฯยังมีนโยบายที่จะเข้าร่วมในการจัดจำหน่ายและรับประกันการจำหน่ายหลักทรัพย์ที่อยู่ในความสนใจของลูกค้า
รวมทั้งเป็นผู้นำในการเสนอผลิตภัณฑ์ใหม่เพื่อให้บริการแก่ลูกค้า

บริษัท ทรีนีตี้ แอ๊ดไวซอรี่ 2001 จำกัด มีนโยบายเน้นการให้บริการที่ปรึกษาด้านการระดมทุน
ทั้งตราสารหนี้และตราสารทุน
สำหรับตราสารหนี้จะเน้นตราสารหนี้ระยะสั้นโดยการเป็นที่ปรึกษาการแปลงสินทรัพย์เป็นหลักทรัพย์
(Securitization)ให้กับบริษัทต่างๆ
ทั้งนี้บริษัทฯมีนโยบายในการรักษาฐานลูกค้าเดิมให้ใช้บริการกับบริษัทฯโดยต่อเนื่อง
และหาลูกค้าใหม่ที่มีความสนใจในการระดมทุนทั้งในส่วนเงินทุนและตราสารหนี้
โดยเน้นการออกตราสารจากการแปลงสินทรัพย์เป็นหลักทรัพย์
ซึ่งถือเป็นรูปแบบใหม่ของตราสารที่ให้ประโยชน์กับลูกค้า บริษัทฯเชื่อว่าด้วยทีมงานที่มีคุณภาพ
ประสบการณ์ และความเชี่ยวชาญในธุรกิจ บริษัทฯสามารถแข่งขันและให้บริการที่ดีกับลูกค้าได้

3.3 การจัดหาผลิตภัณฑ์และบริการ

3.3.1 แหล่งที่มาของเงินทุน

ณ วันที่ 31 ธันวาคม 2545 บริษัท ทรีนีตี้ วัฒนา จำกัด (มหาชน)
มีแหล่งเงินทุนจากส่วนผู้ถือหุ้นคิดเป็นร้อยละ 100.00

ณ วันที่ 31 ธันวาคม 2545 บริษัทหลักทรัพย์ ทรีนีตี้ จำกัด
มีเงินทุนจากส่วนของผู้ถือหุ้นและเงินกู้คิดเป็นร้อยละ 56.80 และร้อยละ 43.20 ตามลำดับ
ทั้งนี้วงเงินสินเชื่อจากสถาบันการเงิน
บริษัทฯมีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
โดยคำนึงถึงความเหมาะสมของอัตราส่วนเงินกองทุนต่อสินทรัพย์สภาพคล่องสุทธิเป็นหลัก

3.3.2 เงินให้กู้ยืม

เนื่องจากบริษัท ทรีนีตี้ วัฒนา จำกัด (มหาชน) ประกอบธุรกิจโดยการเข้าไปลงทุนในบริษัทอื่น
บริษัทจะให้เงินกู้ยืมกับบริษัทย่อยเพื่อเป็นการช่วยเหลือในการดำเนินงานเท่านั้น

บริษัทหลักทรัพย์ ทรีนีตี้ จำกัด ในปี 2545 ไม่มีการให้บริการเงินกู้ยืมเพื่อซื้อหลักทรัพย์แก่ลูกค้า
โดยลูกค้าจะซื้อหลักทรัพย์ด้วยเงินสดเท่านั้น หากลูกค้าของบริษัทฯ ต้องการเงินกู้ยืม
บริษัทฯจะให้ใช้บริการกับ บริษัทหลักทรัพย์เพื่อธุรกิจหลักทรัพย์ จำกัด (TSFC) อย่างไรก็ตามในต้นปี
2546 บริษัทฯขยายการให้บริการแก่ลูกค้าโดยให้เงินกู้ยืมเพื่อซื้อหลักทรัพย์โดยเงินทุนของบริษัทฯเอง

3.3.3 เงินลงทุน

บริษัท ทรีนีตี้ วัฒนา จำกัด (มหาชน) มีนโยบายลงทุนในหลักทรัพย์เพื่อลงทุนระยะยาว(Direct
Investment)ในบริษัทที่มีผลประกอบการและมีศักยภาพดี
หรือมีธุรกิจที่เกื้อหนุนกับธุรกิจของบริษัทย่อยของบริษัท
โดยพิจารณาความเหมาะสมของสภาวะการณ์และภาวะเศรษฐกิจ
รวมทั้งมีนโยบายลงทุนในหลักทรัพย์เผื่อขายทั้งตราสารหนี้และตราสารทุน

บริษัทหลักทรัพย์ ทรีนีตี้ จำกัด มีนโยบายลงทุนในหลักทรัพย์
โดยพิจารณาความเสี่ยงของบริษัทที่ออกหลักทรัพย์ แนวโน้มของธุรกิจและอุตสาหกรรมที่เกี่ยวกัน
รวมทั้งสภาวะตลาดเงิน ตลาดทุน แนวโน้มและทิศทางของอัตราดอกเบี้ย
ตลอดจนพิจารณาถึงปัจจัยอื่น ๆ ที่เกี่ยวข้องและมีผลกระทบต่อการลงทุน
ทั้งนี้บริษัทฯจะให้ความสำคัญกับตราสารที่มีสภาพคล่อง และให้ผลตอบแทนที่เหมาะสม

3.3.4 นโยบายบริหารความเสี่ยงจากการลงทุน

ในการพิจารณาเพื่อลงทุนของบริษัท ทรีนีตี้ วัฒนา จำกัด (มหาชน)
บริษัทจัดให้มีเกณฑ์ในการพิจารณาคัดเลือก
การตรวจสอบและการนำเสนอหรือการพิจารณาอนุมัติการลงทุน
รวมถึงขั้นตอนในการติดตามผลการดำเนินงาน
การเข้าร่วมในการบริหารงานและการรายงานคณะกรรมการบริษัท

บริษัทและบริษัทหลักทรัพย์ ทรีนีตี้ จำกัด มีนโยบายลงทุนในหลักทรัพย์ต่าง ๆ
ทั้งตราสารหนี้และตราสารทุน โดยบริษัทฯมีนโยบายการลงทุนที่รอบคอบ รัดกุม
เน้นการลดความเสี่ยงจากการลงทุน
โดยจะมีการจัดตั้งคณะกรรมการพิจารณาการลงทุนเพื่อทำหน้าที่คัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์
หรือประเภทของบัญชีเงินลงทุนของบริษัท และประเมินรวมทั้งทำหน้าที่ติดตามผลการลงทุน
เพื่อรายงานต่อคณะกรรมการบริษัท ในปี 2545
บริษัทฯบริหารความเสี่ยงโดยการเน้นการลงทุนในตราสารหนี้ของเอกชนที่มีธนาคารอาวัล
มีอัตราผลตอบแทนที่เหมาะสม และเป็นตราสารที่มีสภาพคล่องโดยส่วนใหญ่มีอายุไม่เกิน 270 วัน

3.3.5 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

ในระหว่างเดือนมกราคม ถึงเดือนพฤศจิกายน 2545 บริษัท ทรีนีตี้ วัฒนา จำกัด (มหาชน)
มีเงินกู้ยืมจากบริษัท คอม-ลิงค์ จำกัด 100 ล้านบาท ในรูปตั๋วเงิน ซึ่งบริษัทจะให้ส่วนลดแก่บริษัท
คอม-ลิงค์ จำกัด โดยเปรียบเทียบกับอัตราส่วนลดที่เป็นอัตราตลาด
ทั้งนี้เงินกู้ยืมดังกล่าวได้ทยอยคืนจากเงินเพิ่มทุนที่ได้รับจากผู้ถือหุ้นเดิมในระหว่างเดือนมิถุนายน
และจากเงินเพิ่มทุนที่ได้รับจากการนำหลักทรัพย์เข้าจดทะเบียนในตลาดหลักทรัพย์ในเดือนธันวาคม ณ
วันที่ 31 ธันวาคม 2545 บริษัทไม่มีเงินกู้ยืมจากบริษัท คอม-ลิงค์ จำกัด แต่อย่างไร

3.3.6 การดำรงเงินกองทุนต่อสินทรัพย์สภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด (มหาชน)
ดำรงเงินเงินกองทุนต่อสินทรัพย์เสี่ยงให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ดังนั้น บริษัทหลักทรัพย์ ทรีนีตี้ จำกัด
จึงสนองนโยบายดังกล่าวโดยดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์และเงินทุนทุกวัน
ทั้งนี้เพื่อให้บริษัทสามารถบริหารเงินกองทุนต่อสินทรัพย์สภาพคล่องได้อย่างถูกต้องและทันเวลา ณ
วันที่ 31 ธันวาคม 2545 บริษัทมีอัตราส่วนเงินกองทุนต่อสินทรัพย์สภาพคล่องสุทธิร้อยละ 136.07
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนดังกล่าวร้อยละ
7